উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের তালিকা
এটি উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের বর্ণানুক্রমিক তালিকা। এই তালিকা উত্তর আমেরিকার সর্বাধিক সমেত সংজ্ঞা ব্যবহার করে, যা পানামা-কলম্বিয়া সীমান্তের উত্তরের ভূখণ্ড এবং ক্যারিবীয় অঞ্চলকে আচ্ছাদন করে। উত্তর আমেরিকা পৃথিবীর উত্তর গোলার্ধে ও প্রায় সম্পূর্ণ পশ্চিম গোলার্ধে অবস্থিত একটি মহাদেশ। একে কখনো কখনো আমেরিকার উত্তর উপমহাদেশও ধরা হয়। মহাদেশটি উত্তরে উত্তর মহাসাগর, পূর্বে আটলান্টিক মহাসাগর, দক্ষিণে ও পশ্চিমে প্রশান্ত মহাসাগর, এবং দক্ষিণ-পূর্বে দক্ষিণ আমেরিকা এবং ক্যারিবীয়ান সাগর পরিবেষ্টিত।